**9 Zmena adresy občana Únie**

V prípade zmeny adresy trvalého pobytu občana Únie je potrebné, aby túto skutočnosť občan Únie **oznámil osobne na oddelení cudzineckej polície PZ** príslušnom podľa miesta nového pobytu na území Slovenskej republiky.

Ďalej v zmysle ustanovenia § 112 ods. 1 písm. k) zákona o pobyte cudzincov je občan Únie povinný požiadať do desiatich pracovných dní o vydanie nového dokladu o pobyte s názvom „Pobytový preukaz občana EÚ“, ak záznamy v ňom nezodpovedajú skutočnosti. K žiadosti o vydanie dokladu o pobyte je občan Únie povinný v zmysle ustanovenia § 66 ods. 11 zákona o pobyte cudzincov predložiť doklad o ubytovaní podľa § 122 a dve fotografie s rozmermi 3 x 3,5 cm zobrazujúce jeho aktuálnu podobu, inak policajný útvar doklad o pobyte **nevydá**. V takom prípade bude mať občan Únie len zaregistrované právo na pobyt na území Slovenskej republiky.

Za vydanie dokladu o pobyte sa vyberie správny poplatok vo výške **4,50** eura v zmysle citovaného zákona.